Kot pravilo običajno izberemo nekaj odtenkov temnejšo ali svetlejšo barvo od vratnega krila, lahko pa je v povsem enaki barvi oziroma lesu. Bodite zelo previdni, če je podboj v »barvi lesa«, da se le ta sklada s talnimi oblogami in pohištvom, če so tudi ti leseni.
Obstaja nekaj vrst podbojev za notranja vrata: 1) Fiksni vratni podboj (90 x 44 mm) se uporablja pri zidovih s standardno debelino in se zaključijo z letvijo; 2) Nastavljivi vratni podboj (od 75 mm x do 600 mm) uporabimo pri zidovih različnih debelin / širin ter pri montaži vrat s skritimi nasadili (vrata s skritimi panti); 3) Obnovitveni vratni podboj lahko uporabimo pri vratih, ki že vsebujejo obstoječi kovinski podboj. 4) Mokromontažni vratni podboji vgradimo pri klasični gradnji pred izdelavo ometov, torej ob zidanju, lahko pa pustimo vratne odprtine v katere se bodo kasneje fiksirali vratni podboji. Pogosto jih uporabljamo pri novogradnjah, v mavčnih ter siporeks stenah; 5) Suhomontažni vratni podboji se uporabljajo najpogosteje. Vgradimo jih čisto na koncu, po končanju vseh gradbenih in pleskarskih del. Največja prednost je, da lahko takšne podboje ob menjavi vrat, preprosto nadomestimo, lahko pa jih namestimo na vse tipe sten.